Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 200/15/8811	Trebišov, 9.7.2015
EEČ : 2-69-339-2015

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný rodič mal. XXXXX, žiačky Základnej školy XXXXX, jej umožnila z nedbanlivosti na adrese trvalého bydliska v obci XXXXX, na ulici XXXXX ako aj inde viesť záhaľčivý život tým, že zanedbala starostlivosť o jej povinnú školskú dochádzku a aj napriek viacnásobným upozorneniam zo strany vedenia školy nezjednala nápravu, čím mal. XXXXX, v školskom roku 2014/2015 v období od 01.09.2014 až do 28.02.2015 vymeškala 304 neospravedlnených vyučovacích hodín.

lebo obvinený nebol v čase činu pre nepríčetnosť trestne zodpovedný

Odôvodnenie:
	Uznesením vyšetrovateľa OR PZ, OKP, 1. oddelenie vyšetrovania Trebišov pod sp. zn. ČVS:ORP-174/1-VYS-TV-2015 z 29.04.2015 bolo vznesené obvinenie XXXXX a XXXXX za prečin ohrozovania mravnej výchovy mládeže podľa § 211 ods. 1 písm. b/ ods. 3 písm. a/ Tr. zákona, na tom skutkovom základe, ako je uvedené vo výrokovej časti tohoto uznesenia.

V priebehu skráteného vyšetrovania bola k veci vypočutá obvinená XXXXX, ktorá uviedla, že bola liečená na psychiatrii, ale nevie kedy, berie lieky  na nervy, nevie písať a čítať, berie tabletky ráno aj večer, ale nepozná hodiny. Je na invalidnom dôchodku, o všetko sa stará druh. 

Zo znaleckého posudku vypracovaného znalcami z odboru zdravotníctva a farmácie, odvetvie psychiatria vyplýva, že u obvinenej XXXXX zistili, že ide o mentálnu retardáciu stredne ťažkého stupňa s intelektom v pásme imbecility, na ktorú trpela aj v čase spáchania skutku, Vzhľadom na to nebola schopná rozpoznať protiprávnosť svojho konania a nebola schopná svoje konanie ovládať. Nie je schopná chápať zmysel trestného konania. U obvinenej nie je potrebná ochranná psychiatrická liečba, nakoľko by nesplnila svoj účel vzhľadom na mentálnu retardáciu, kde je stav liečbou neovplyvniteľný. Jej pobyt na slobode z hľadiska psychiatrického nie je pre spoločnosť nebezpečný.  

Z rodného listu ml. XXXXX vyplýva, že jej matkou  je obvinená XXXXX. 

Podľa § 215 ods. 1 písm. e/ Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Nakoľko znalcami z odboru psychiatrie bolo v znaleckom posudku konštatované, že obv. XXXXX nebola v čase činu pre nepríčetnosť trestne zodpovedná, bolo potrebné trestné stíhanie obv. XXXXX  zastaviť podľa § 215 ods. 1 písm. e/ Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Róbert Kuka
prokurátor